en en en en en en en id en fr ms et de en id id ms id id id id id id id ms id id id id ms id id en en id tl id id en id ms fr en ms fr es id fr en id fr pt ms id et fr id ms fr it id fr id id fr hu id fr hu id fr id ms fr en ms fr id id fr it id en hu ms es ms en id en en id en en id ms fr id id en tl tl en en es en en id en id ms id en id en sv id en ms id en
Kerana Sehelai Bulu Mata | Best Lifestyle Blog Malaysia
Alhamdulilah masih lagi bernafas di muka bumi Allah ini, marilah bersyukur atas nikmat yang di berikan kepada kita. Marilah berselawat ke atas junjungan besar Nabi Muhammad shallallahu alaihi wasallam. Seperti biasa hari jumaat acik kongsikan kisah tauladan untuk peringatan kita bersama. Kita pernah buat kesalahan yang besar dalam hidup kita, adakah kita akan biarkan dia terus melakukan perbuatan tersebut ? Jadi bacalah kisah ini untuk peringatan diri kita yang banyak kekurangan ini.
Diceritakan di hari pembalasan kelak, ada seorang hamba Allah sedang diadili. Dia dituduh bersalah kerana mensia-siakan hidupnya di dunia untuk berbuat maksiat. Namun begitu dia berkeras membantah, "Tidak demi langit dan bumi,sungguh tidak benar. saya tak pernah melakukan perkara itu..."
"Tetapi saksi-saksi mengatakan engkau betul-betul telah menjerumuskan dirimu sendiri ke dalam dosa "
Orang itu menoleh ke kiri dan ke kanan, lalu merenung segenap penjuru ruang yg ada. Kemudian dia pun menyanggah, "mana saksi-saksi yang engkau maksudkan? disini tiada sesiapa melainkan aku dan suaramu sahaja."
Jawab malaikat, "Inilah saksi-saksimu. ...."
Tiba-tiba mata berbicara, "Saya yang memandang,"
disusuli dengan telinga, "Saya yang mendengar perkara itu"
Hidung pun tidak ketinggalan, "Saya yang mencium"
Bibir pun mengaku dengan slumbernya, "Saya yang merayu"
Lidah menambah dengan berani, "Saya yang berkata-kata bohong"
Tangan tanpa malu meneruskan, "Saya yang mencuri duit ramai orang"
Kaki pula menyusul, "Saya yang berjalan dan berlari semasa itu"
"Nah kalau dibiarkan kesemua anggota tubuhmu akan memberikan kesaksian tentang perbuatan aibmu," ujar malaikat. Orang tersebut tak dapat membuka sanggahnya lagi. Ia berputus asa dan amat berduka kerana sebentar lagi ia akan dihumban ke dalam neraka jahannam. Padahal ia amat berharap agar segala perbuatan jahatnya dapat diselindungi. Tatkala dia sedang dilanda kesedihan, tiba-tiba terdengar satu suara yang amat lembut dari sehelai bulu mata berbunyi, " Saya pun ingin mengangkat sumpah untuk menjadi saksi dalam perkara ini." Malaikat menjawab dengan tenang, "Silakan wahai bulu mata"
"Terus terang sahaja, menjelang ajalnya pada satu malam yang hening, aku pernah dibasahi dengan juraian air mata penyesalan mengenangkan segala perbuatan keji yang telah dilakukan. Bukankah rasulnya telah berjanji, apabila ada seorang hamba yang ingin bertaubat, walaupun sehelai bulu mata sahaja yg dibasahi dengan air mata, demikian itu diharamkan dirinya dari ancaman api neraka? Maka, saya sehelai bulu mata, berani tampil sebagai saksi bahawa dia telah bertaubat sampai membasahi saya dengan air mata penyesalan."
Dengan kesaksian bulu mata itu, orang tersebut dibebaskan dari neraka dan segera dihantar ke syurga:
"Lihatlah hamba Allah ini masuk syurga kerana pertolongan bulu mata.."
Pengajaran yang boleh kita ambil dari kisah ini, walaupun sebesar mana pun kesalahan kita,apabila kamu sedar kesilapan kamu dan kamu insaf untuk tidak melakukannya. Ingin berubah dan bertaubat dengan sepenuh hati maka Allah akan memberi keampunan pada orang bertaubat. Kembalilah kepada Tuhannya. Acik menaip di sini juga untuk memberi peringatan untuk diri sendiri agar tidak alpa dan lalai dalam menempuhi ranjau kehidupan ini.
p/s : untuk berhubung dengan acik blog terus ke  Aku Penghibur [dot] com atau di akupenghibur14@yahoo.com
Posted by Akupenghibur.com at Jumaat, Jun 20, 2014
Labels: bulu mata jatuh tanda rindu, kerana sehelai bulu mata, kisah tauladan, lkisah tauladan islamik, rindu itu datang secara tiba-tiba
Kebaikan walau sekecil mana pun akan tetap dinilai besar disisi Allah SWT, mampu memberi pertolongan buat kita di hari pembalasan kelak... Bayangkan kalau besar kebaikan yg dilakukan...MasyaAllah...
20 Jun 2014 9:49 PG
kata ustazah norhafizah musa, kalau tak boleh menangis...mohon pada Allah, lembutkan hati kita walau hanya setitis air mata saja yg keluar..Allahu Rabbi
20 Jun 2014 10:13 PG
20 Jun 2014 10:56 PG
kalau baca kisahnya..sejahat jahat kita pun bila bertaubat..mudahnya Allah mengampunkannya...
20 Jun 2014 12:32 PTG
Rahmat Allah itu amat besar. Cuma kita manusia sahaja yang gemar alpa tentang bukti kebesaran Allah.
20 Jun 2014 12:41 PTG
hasliynda umairah beauty berkata...
Ya Allah ampuni dosa2 ku..
Allah Maha mengetahui dan penyayang..
20 Jun 2014 1:03 PTG
tq acik atas perkongsian yang bermanfaat.
20 Jun 2014 1:19 PTG
masyallah...suatu saat semua perkara yang kita lakukan didunia ni,pasti terbongkar..nice sharing acik...
20 Jun 2014 2:37 PTG
subhanallah kasih sayang Allah tidak terhingga terhadap amba2nya yg berdosa ini....perkongsian yg brmnafaat.
20 Jun 2014 3:20 PTG
Betul tu..sebab tu ada dikatakan Allah cintakan orang yang bertaubat.
20 Jun 2014 7:10 PTG
Lieya Von Jay berkata...
terharu dengan kisah ni,,,, Sesungguh nya Allah maha pengampun
20 Jun 2014 9:48 PTG
Allah maha pengasih lagi maha penyanyang tetapi rami yg tidak bersyukur. Sentiasalah ingat kepada Allah kerana allah tidak pernah lupakan kitz
20 Jun 2014 11:45 PTG
Allah maha pengasih dan mengasihani
21 Jun 2014 1:34 PTG
Semoga kita sentiasa menginsafi & bermuhasabah diri... sesungguhnya Allah Maha Penyayang & Maha Mengasihani kpd hamba2nya yg sentiasa menuju kepada Nya... subhanallah...
21 Jun 2014 2:45 PTG
Masih tak terlambat untuk kita memohon ampun kepada Allah atas kesilapan lalu.. terima kasih Acik atas perkongsian nie..
23 Jun 2014 9:48 PG
Allah Maha Pengampun lagi Maha Penyayang
26 Jun 2014 9:12 PG
Terima kasih achik atas ingatan dengan kisah-kisah begini juga akan dapat melembutkan hati yang keras. Moga dapat kita menginsafi diri ini yang banyak dosa dan khilaf samada yang disengaja ataupun tidak. Thanks of lot achik nice story.
26 Jun 2014 12:40 PTG
26 Jun 2014 9:33 PTG
Maha Besar Allah ..
27 Jun 2014 9:09 PTG
Semuanya dlm perhitungan Allah..
28 Jun 2014 4:17 PTG
Langgan: Catat Ulasan (Atom)
Winner Best Lifestyle Blog MSMW 2014/2015
Amalkan Doa ini kalau nak tebalkan dompet kamu
Rumah Makan Hampir 100 Tahun! Port makan baru di Melaka !
5 Tanda hubungan yang toksik, bertahan atau tinggalkan ?
Peperiksaan PCE General & Life Insurans
Tips Menjaga Sugar Glider Bagi Yang Baru Berminat Untuk Membelanya
Blog Archive September (3) Julai (1) Mei (1) April (3) Mac (2) Februari (3) Disember (1) Julai (2) Jun (1) Mei (11) April (3) Mac (1) Januari (1) Disember (3) November (6) September (1) Ogos (1) Julai (2) Jun (3) Mei (2) April (1) Mac (5) Januari (1) Disember (1) November (2) Oktober (2) September (4) Ogos (1) Julai (2) Jun (5) Mei (8) April (7) Mac (5) Februari (5) Januari (8) Disember (7) November (4) Oktober (3) September (8) Ogos (8) Julai (9) Jun (10) Mei (8) April (8) Mac (10) Februari (8) Januari (8) Disember (11) November (10) Oktober (10) September (7) Ogos (9) Julai (11) Jun (13) Mei (14) April (9) Mac (20) Februari (16) Januari (19) Disember (15) November (21) Oktober (25) September (26) Ogos (24) Julai (18) Jun (27) Mei (24) April (20) Mac (24) Februari (11) Januari (14) Disember (18) November (13) Oktober (12) September (16) Ogos (20) Julai (12) Jun (20) Mei (22) April (19) Mac (23) Februari (20) Januari (17) Disember (17) November (17) Oktober (19) September (15) Ogos (13) Julai (16) Jun (21) Mei (19) April (27) Mac (28) Februari (25) Januari (34) Disember (34) November (31) Oktober (32) September (33) Ogos (34) Julai (42) Jun (46) Mei (51) April (45) Mac (41) Februari (43) Januari (49) Disember (34) November (27) Oktober (30) September (38) Ogos (32) Julai (16) Jun (12) Mei (16) April (10) Mac (12) Februari (14) Januari (17) Disember (14) November (10) Oktober (10) September (10) Ogos (20) Julai (8) Jun (5) Mei (4) April (7) Mac (5) Februari (9) Januari (8) Disember (3)
Bila anak cemerlang !
By Aku Penghibur. Dikuasakan oleh Blogger.
Powered By Blogger · Designed By Seo Blogger Templates